stanford-oval/wikipedia huggingface dataset:
Moritz Bleibtreu
Aiheesta muualla

Moritz Bleibtreu Internet Movie Databasessa. (englanniksi)
Rheanmeri

Rheanmeri oli muinainen meri, joka syntyi todennäköisesti Kambrikauden ja Ordovikikauden vaihteessa. Se sijaitsi Gondwanan ja Euramerikan välissä. Se oli olemassa, kunnes se sulkeutui vähitellen usean mannerten välisen törmäysen jälkeen, jotka tapahtuivat ennen Pangean syntymistä, Devonikauden ja Kivihiilikauden aikana.
Riley O’Neill

| 0 | 1 | 2 |
| --- | --- | --- |

Henkilötiedot
Syntymäaika: 9. syyskuuta 1985 (ikä 39)
Syntymäpaikka: Vancouver, Brittiläinen Kolumbia, Kanada
Pelipaikka: hyökkääjä
Pituus: 190 senttimetriä
Seura
Seura: Victoria Highlanders FC
Junioriseurat
2004–2006: Kentucky Wildcats
Seurat
| Vuodet | Seura | O (M) |
| 2007–2008 2008–2009 2009–2010 2011–2012 | SV Wilhelmshaven Eintracht Braunschweig SV Wilhelmshaven MYPA | 30 (12) 2 (0) 27 (6) 53 (12) |
 Seurajoukkueuran tilastot kattavat vain kansalliset sarjat, päivitetty 1. huhtikuuta 2013.
Riley O’Neill (s. 9. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija, joka pelaa nykyisin kotimaassaan Kanadassa Victoria Highlanders FC:n joukkueessa . Hän on pelipaikaltaan hyökkääjä.
Seurajoukkueura

O’Neill opiskeli Kentuckyn yliopistossa ja pelasi opintojensa ohella yliopiston joukkueessa Wildcatsissä vuosina 2003–2006. Hän on 28 maalillaan ja 16 syötöllään kärkiviisikossa yliopiston kaikkien aikojen maali-, syöttö- ja pistetilastossa. Colorado Rapids varasi O’Neillin Major League Socceriin vuoden 2007 MLS Supplemental Draft -varaustilaisuudessa. Myöhemmin samana vuonna hänen MLS-oikeutensa siirtyivät Toronto FC:lle vaihtokaupassa, jossa Colorado hankki hyökkääjä Conor Caseyn.
MLS:ssä pelaamiseen sijaan O’Neill muutti Eurooppaan, jossa hän kävi useiden saksalais- ja tanskalaisseurojen testissä ja teki lopulta sopimuksen Saksan kolmanneksi korkeimmalla sarjatasolla Regionalligassa pelanneen SV Wilhelmshavenin kanssa tammikuussa 2007. Puolentoista Wilhelmshavenissa vietetyn kauden jälkeen hän siirtyi 3. Ligan Eintracht Braunschweigiin, josta palasi yhden kauden jälkeen Wilhelmshaveniin.
Tammikuussa 2011 O’Neill siirtyi Suomen Veikkausliigan Myllykosken Palloon. Hän oli kauden alun sivussa nivustyrän vuoksi ja debytoi liigassa vasta kesäkuussa. Kolmannessa ottelussaan 19. kesäkuuta Jaroa vastaan hän teki hattutempun muutamassa minuutissa päästyään vaihdosta kentälle ottelun lopulla. Kaikkiaan hän pelasi MYPAssa kahden kauden aikana 53 ottelussa ja teki 12 maalia.
Maajoukkueura

O’Neill on pelannut Kanadan alle 17-vuotiaiden ja alle 20-vuotiaiden maajoukkueessa. Jälkimmäisen kanssa hän osallistui vuoden 2005 nuorten maailmanmestaruuskilpailuihin, jossa hän pelasi kahdessa ottelussa.
Aiheesta muualla

Riley O’Neillin esittely Veikkausliigan sivustolla
Riley O’Neillin tilastot Weltfussball-sivustolla (saksaksi)
Rhea (täsmennyssivu)

Rhea voi tarkoittaa seuraavia:
Rhea (Ῥέα), kreikkalaisessa mytologiassa naispuolinen titaani, Kronoksen puoliso
Rhea, Saturnuksen kuu
577 Rhea, päävyöhykkeen asteroidi
Rhea Silvia, roomalaisen perimätiedon mukaan Romuluksen ja Remuksen äiti
Rheasilvia valtava törmäyskraatteri protoplaneetta-asteroidi Vestassa
M/S Rhea, Päijänteellä liikennöivä sisävesilaiva
Rhea, nandut, lintusuku
Rhea, naisen etunimi, katso Rea
Caroline Rhea, kanadalainen stand up -koomikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rhea”, voi hakea sivunnimihaulla, laajalla sivunnimihaulla tai tekstihaulla.
Riihimäki–Lahti-lähijunaliikenne

| Riihimäki–Lahti-lähijunaliikenne |
| --- | --- |
 Sm2-moottorijunan ajama G-juna Riihimäelle Lahden rautatieasemalla
Tyyppi:  lähijuna
Sijainti:  Riihimäki, Hausjärvi, Kärkölä, Hollola ja Lahti,  Suomi
Avattu:  2006 (osaksi lähiliikenteen vyöhykealuetta) 2017 (oma linjatunnus)
Asemia:  8
Linjoja:  G
Raideleveys:  1 524 mm
Sähköistys:  kyllä
Omistaja:  VR
Liikennöitsijä(t):  VR
Riihimäen ja Lahden välinen lähijunaliikenne on Riihimäen seutukunnan ja Lahden seutukunnan alueella toimivaa paikallisjunaliikennettä, jota liikennöi VR. Junavuoroja ajetaan linjatunnuksella G. Vuorotarjonta on arkisin ja lauantaisin 18–19 vuoroa Lahden suuntaan ja 16 vuoroa Riihimäen suuntaan. Sunnuntaisin vuorotarjonta on 16 vuoroa Lahden suuntaan ja 14 vuoroa Riihimäen suuntaan.
G-juna pysähtyy seuraavilla asemilla: Hikiä, Oitti, Mommila, Lappila, Järvelä ja Herrala. Linjalta on yhteydet muihin lähijuniin Riihimäellä (T-, D- ja R-juna) sekä Lahdessa (Z- ja O-juna).
Historia

Syyskuuhun 2006 asti Riihimäen ja Lahden välillä liikennöitiin taajamajunaliikennettä päivittäin 8–12 vuoroparin verran. Valtaosa taajamajunavuoroista ajettiin lähijunina Helsingistä Riihimäelle ja Riihimäeltä Helsinkiin R- ja H-tunnuksin. Taajamajunavuoroista viisi ajettiin myös Lahdesta edelleen Kouvolaan ja vastaavasti Kouvolasta Riihimäelle.
Lahden oikoradan avauduttua liikenteelle syyskuussa 2006, Riihimäen ja Lahden välisestä rataosasta tuli osa VR:n lähiliikenteen vyöhykealuetta. Lähijunavuoroja ajettiin Riihimäen ja Lahden välillä maaliskuuhun 2016 asti 18 vuoroparin verran ja tunnin vuorovälillä. Vuoroista neljä jatkoivat Lahdesta Kouvolaan ja kolme ajettiin Kouvolasta alkaen. Maaliskuussa 2016 suorat lähijunavuorot Riihimäen ja Kouvolan välillä lakkautettiin ja Riihimäen ja Lahden välisen lähijunaliikenteen vuorot vähennettiin kahdeksaan vuoropariin ja vuoroväliksi tuli kaksi tuntia. Saman vuoden marraskuussa vuoromäärä nostettiin uudelleen 18 vuoropariin ja tunnin vuoroväli palautettiin.
Riihimäen ja Lahden väliset lähijunat saivat oman linjatunnuksen 19. kesäkuuta 2017. Lipunmyynti junissa päättyi 23. kesäkuuta 2019, kun kaikille väliasemille saatiin asennettua lipunmyyntiautomaatit.
Rocket Racing League

Racket Racing League oli Yhdysvalloissa suunniteltu rakettimoottoreilla varustettujen kilpureiden kisa. Rakettimoottoreiden ansiosta kilpureiden nopeus nousee jopa 550 kilometriin tunnissa. Kilparata on taivaalla ja pilotit näkevät sen erityisillä 3D-kypärillä.
Kilpailun oli määrä aloittaa Wisconsinissa elokuun alussa vuonna 2010, mutta kilpailusarjan tulevaisuus on epävarmaa, sillä se ei ole saanut kaikkia tarvittavia turvalupia. Sarja lopetti toimintansa 2014, eikä se saanut järjestetyksi yhtäkään kisaa.
Riihimäki-ralli

Riihimäki-ralli on Riihimäen seudulla ajettava ralliautoilun kilpailu. Ralli on vuonna 2024 pääsponsorinsa mukaan nimeltään SM Auto Sorsa Riihimäki-ralli. 
Ensimmäisen kerran Riihimäki-ralli ajettiin vuonna 1960 ja v. 1962 se oli ensimmäisen kerran Suomen mestaruussarjan osakilpailu. Ralli on ollut SM-osakilpailu useamman kerran mm. vuosina 1962, 1992, 2012 , 2022 ja 2024.
Tunnettuja voittajia

Ensimmäisen Riihimäki-rallin voitti Pauli Toivonen ennen Timo Mäkistä, Pauli Toivonen voitti myös vuonna 1962, jolloin ralli oli myös SM-osakilpailu, tuolloin toisena oli Rauno Aaltonen. Pauli Toivonen on voittanut rallin kolme kertaa.
Vuonna 1963 mukaan tuli kilpailijoita myös Ruotsista ja Norjasta, rallin voitti Simo Lampinen, hän on voittanut Riihimäki-rallin kaikkiaan neljä kertaa. Vuonna 1965 rallin voitti ruotsalainen Olle Bromark ensimmäisenä ulkomaalaisena.
Muita tunnettuja voittajia ovat myös ruotsalainen Åke Andersson, Leo Kinnunen, hän voitti kahdesti 1960-luvulla, Markku Alén, Kyösti Hämäläinen, Timo Salonen, sekä Ulf Grönholm ja Marcus Grönholm, he ovat ainut isä-poika voittaja-kaksikko. Takamoto Katsuta on voittanut rallin vuonna 2019.
Vuoteen 2024 mennessä eniten voittoja Riihimäki-rallista on ottanut Antero Laine, hän oli voittaja kuusi kertaa vuosina 1979, 1980, 1984, 1986, 1987 ja 1990.
Riley Keough

| Riley Keough |
| --- | --- |
 Riley Keough Cannesissa vuonna 2016.
Henkilötiedot
Syntynyt: 29. toukokuuta 1989 (ikä 35) Los Angeles, Kalifornia
Ammatti:  malli, näyttelijä
Danielle Riley Keough (s. 29. toukokuuta 1989 Los Angeles, Kalifornia) on yhdysvaltalainen näyttelijä ja malli. Hänet tunnetaan myös Lisa Marie Presleyn lapsena sekä Elvis Presleyn  ja Priscilla Presleyn vanhimpana lapsenlapsena. Hänen isänsä on Danny Keough.
Mallinura

Keough teki malliuransa debyytin 14-vuotiaana helmikuussa 2004 Dolce & Gabbanan catwalkilla Italiassa. Saman vuoden elokuussa hän esiintyi Voguen kannessa äitinsä Lisa Marien ja isoäitinsä Priscillan kanssa.
Keough pitää esikuvinaan muun muassa Kate Mossia ja Naomi Campbellia.
Näytteleminen

Keoughin näyttelijänura alkoi roolilla Marie Curriena musiikkielokuvassa The Runaways, jonka ensi-ilta oli Yhdysvalloissa 19. maaliskuuta 2010.
Vuonna 2010 valmistui myös kaksi muuta elokuvaa, joissa Keough näyttelee: The Good Doctor sekä Jack & Diane.
Perhe

Keoughilla oli yksi veli, Benjamin Keough, sekä on kaksi sisarpuolta.
Helmikuussa 2015 Keough meni naimisiin näyttelijä ja stunt-mies Ben Smith-Petersenin kanssa. He tapasivat toisensa Mad Max: Fury Road -elokuvan kuvauksissa vuonna 2012. Heillä on huhtikuussa 2022 syntynyt tytär.
Aiheesta muualla

Riley Keough Internet Movie Databasessa. (englanniksi)
Moritz Balthasar Borkhausen

| Moritz Balthasar Borkhausen> Henkilötiedot |
| --- | --- |
Syntynyt: 3. joulukuuta 1760 Gießen
Kuollut: 30. marraskuuta 1806 (45 vuotta) Darmstadt
Kansalaisuus:  Saksa
Koulutus ja ura
Tutkimusalue:  luonnontiede
Moritz Balthasar Borkhausen (3. joulukuuta 1760 Gießen – 30. marraskuuta 1806 Darmstadt) oli saksalainen luonnontieteilijä.
Borkhausen opiskeli Gießenin yliopistossa. Hän työskenteli virkamiehenä Hessenissä.
Borkhausen kuvaili ja nimesi ensimmäisenä isokäpylinnun.
Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä Borkh..
Teoksia

Naturgeschichte der europäischen Schmetterlinge (1788–94)
Versuch einer Erklärung der zoologischen Terminologie (1790)
Versuch einer forstbotanischen Beschreibung der in Hessen-Darmstädter Landen im Freien wachsenden Holzarten (1790)
Tentamen dispositionis plantarum Germaniae seminiferarum secundum new fact methodum A staminum situ proportione(1792)
Botanisches Wörterbuch (1797)
Theoretisch-praktisches Handbuch der Forstbotanik und Forsttechnologie (1800–1803)
Deutsche Ornithologie oder Naturgeschichte aller Vögel Deutschlands (1810).
Aiheesta muualla

By "Borkhausen, Moritz Balthasar, 1760-1806" Biodiversity Heritage Library. Viitattu 3.10.2020. (englanniksi)
Robin Hood (täsmennyssivu)

Robin Hood on englantilaisen kansanperinteen hahmo, jonka mukaan moni asia on nimetty, esimerkiksi:
M/S Robin Hood, TT-Linen omistama autolautta
Robin Hood, yhdysvaltalainen yhtye
Robinhood, suomalainen halpahalliketju
Robin Hoodin lentoasema Doncaster Sheffield, kansainvälinen lentoasema Etelä-Yorkshiren kreivikunnassa Englannissa
Robin Hood -ilmiö, taloudellisen eriarvoisuuden vähenemisestä käytetty nimitys
Robin Hood -vero, EU:n suunnittelema rahoitusmarkkinavero, eli finanssitransaktiovero
Robin Hood -nimisiä teoksia

Robin Hood, yhdysvaltalainen animaatioelokuva vuodelta 1973
Robin Hood, John Irvinin ohjaama elokuva vuodelta 1991
Robin Hood, vuosina 2006–2009 esitetty brittiläinen televisiosarja
Robin Hood, yhdysvaltalainen elokuva vuodelta 2010
Robin Hood, Suomessa vuosina 1957–1971 ilmestynyt sarjakuvalehti
Robin Hood, Jukka Linkolan ooppera
Lisää Robin Hood -tarinoihin perustuvia kulttuurituotteita on lueteltu artikkelissa Robin Hood populaarikulttuurissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robin Hood”, voi hakea sivunnimihaulla, laajalla sivunnimihaulla tai tekstihaulla.
Rapid Eye Movement

| Rapid Eye Movement Riverside |
| --- | --- | --- |

Studioalbumin tiedot
 Julkaistu: 24. syyskuuta 2007
 Tyylilaji: progressiivinen metalli
 Kesto: 55.51
 Levy-yhtiö: Inside Out Music
Riversiden muut julkaisut
| Second Life Syndrome 2005 | Rapid Eye Movement 2007 | Reality Dream 2008 |
Rapid Eye Movement on puolalaisen metalliyhtye Riversiden kolmas studioalbumi, joka julkaistiin 24. syyskuuta 2007.
Kappaleet

Kaikki kappaleet säveltänyt Riverside ja sanoittanut Mariusz Duda.
Beyond the Eyelids – 7.53
Rainbow Box – 3.36
02 Panic Room – 5.28
Schizophrenic Prayer – 4.20
Parasomnia – 8.09
Through the Other Side – 4.05
Embryonic – 4.09
Cybernetic Pillow – 4.45
Ultimate Trip – 13.13
Kappaleet > Bonuslevy

Behind the Eyelids – 6.18
Lucid Dream IV – 4.33
02 Panic Room (remix) – 3.24
Back to the River – 6.29
Rapid Eye Movement – 12.40
Kokoonpano

Mariusz Duda – laulu, kitara, basso
Piotr Grudzinski – kitara
Piotr Kozieradzki – rummut
Michał Łapaj – kosketinsoittimet
Arvostelut

Imperiumi: 9/10
Metal Storm:
Sea of Tranquility:
Aiheesta muualla

Rapid Eye Movement Discogsissa. (englanniksi)
Albumi Rapid Eye Movement Encyclopaedia Metallum -sivustolla (englanniksi)
Riverside
| Mariusz Duda • Mitloff • Michał Łapaj • Maciej MellerJacek Melnicki • Piotr Grudziński |
| --- | --- |
Studioalbumit:  Out of Myself • Second Life Syndrome • Rapid Eye Movement • Anno Domini High Definition • Shrine of New Generation Slaves • Love, Fear and the Time Machine • Wasteland • ID.Entity
EP:t:  Voices in My Head • Memories in My Head
Livealbumit:  Reality Dream • Lost 'n' Found - Live in Tilburg
Singlet:  "Loose Heart" • "Conceiving You" • "02 Panic Room" • "Schizophrenic Prayer" • "Celebrity Touch" • "Shine/Time Travellers" • "Vale of Tears"
Demot:  Riverside
Katso myös:  Hate • Domain • Thunderbolt • Lunatic Soul
Robert Montgomery (näyttelijä)

Robert Montgomery vuonna 1937 elokuvassa Night Must Fall.
Robert Montgomery (21. toukokuuta 1904 Beacon, New York – 27. syyskuuta 1981 New York, New York) oli yhdysvaltalainen näyttelijä ja elokuvaohjaaja.
Elämäkerta

Robert Montgomery syntyi nimellä Henry Montgomery Jr. New Yorkin osavaltiossa Yhdysvalloissa. Hän aloitti uransa teatterinäyttelijänä New Yorkissa. Siellä hän tapasi George Cukorin, joka tarjosi töitä Hollywoodissa. Ensiesiintymisensä elokuvissa Montgomery teki vuonna 1929.
Montgomery oli tuottoisa näyttelijä 1930-luvulla, mutta toisen maailmansodan alkaminen katkaisi hänen uransa. Hän toimi toisessa maailmansodassa laivastossa. Montgomery toimi näyttelemisen lisäksi elokuvaohjaajanakin ohjaten muun muassa elokuvat Nainen järvessä (Lady in the Lake, 1947), Vaarallisilla poluilla (Ride the Pink Horse, 1947), Puuttuva todistaja (Your Witness, 1950) ja Ratkaisun hetket (The Gallant Hours, 1960), jonka hän myös tuotti.
Vuonna 1935 Montgomerystä tuli Screen Actors Guildin presidentti ja hänet valittiin uudestaan virkaan vuonna 1946. Hän oli ehdolla parhaan miespääosan Oscar-palkinnon saajaksi elokuvista Night Must Fall (1937) ja Henki etsii asuntoa (Here Comes Mr. Jordan, 1941). Montgomery juonsi Oscar-gaalan vuonna 1948. Vuosina 1950–1957 hän juonsi suosittua televisio-ohjelmaa Robert Montgomery Presents, jonka jaksoja hän myös tuotti. Vuonna 1955 Montgomery sai Tony-palkinnon ohjauksestaan näytelmään The Desperate Hours. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.
Montgomery kuoli syöpään 77-vuotiaana. Hän oli elämänsä aikana kaksi kertaa naimisissa ja hänellä oli ensimmäisestä avioliitosta kaksi lasta: näyttelijä Elizabeth Montgomery (1933–1995) ja Robert Montgomery, Jr. (1936–2000).
Valikoitu filmografia

Filmihullu Hollywoodissa (Free and Easy, 1930)
Kymmenen vuoden tuomio (The Big House, 1930)
Punastuvat morsiamemme (Our Blushing Brides, 1930)
Inspiraato (Inspiration, 1931)
Teräksisiä miehiä (Hell Below, 1933)
Yön valloittajat (Night Flight, 1933)
Rikollisen kosto (The Mystery of Mr. X, 1934)
Ihana seikkailu (Forsaking All Others, 1934)
Hänen lemmentarinansa (Vanessa: Her Love Story, 1935)
Ei naisia enää! (No More Ladies, 1935)
Valekreivi (Piccadilly Jim, 1936)
Seurapiiriseikkailu (The Last of Mrs. Cheyney, 1937)
Kaksi huonetta seitsemännessä taivaassa (Live, Love and Learn, 1937)
Nuoripari kahakoi (The First Hundred Years, 1938)
Kersantti Kuubasta (Yellow Jack, 1938)
Tyttö ja 3 kosijaa (Three Loves Has Nancy, 1938)
Kadonnut käsikirjoitus (Fast and Loose, 1939)
Sulhanen salapoliisina (Busman's Honeymoon, 1940)
Herra ja rouva Smith (Mr. & Mrs. Smith, 1941)
Taivaan viha (Rage in Heaven, 1941)
Henki etsii asuntoa (Here Comes Mr. Jordan, 1941)
Veikaten vihille (Unfinished Business, 1941)
He antoivat kaikkensa (They Were Expendable, 1945)
Nainen järvessä (Lady in the Lake, 1947)
Vaarallisilla poluilla (Ride the Pink Horse, 1947)
Mies ilman omaatuntoa (The Saxon Charm, 1948)
Kesäkuumorsian (June Bride, 1948)
Puuttuva todistaja (Your Witness, 1950)
Aiheesta muualla

Kuvia tai muita tiedostoja aiheesta Robert Montgomery Wikimedia Commonsissa
Robert Montgomery Internet Movie Databasessa. (englanniksi)
Robert Montgomery NNDB:ssä
Muurahaisrastas

| Muurahaisrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Muurahaisrastaat Neocossyphus
Laji::  poensis
Kaksiosainen nimi
 Neocossyphus poensis  Strickland, 1844 
Katso myös
   Muurahaisrastas Wikispeciesissä   Muurahaisrastas Commonsissa 
Infobox OKNimi-testi OKIUCN-testi OK: 
Muurahaisrastas (Neocossyphus poensis) on rastaiden heimoon kuuluva varpuslintu.
Levinneisyys

Muurahaisrastasta tavataan Afrikan keski- ja länsiosissa. Lajin kannan kokoa ei tiedetä, mutta sitä pidetään yleisenä ja se on luokiteltu elinvoimaiseksi.
Rhea Perlman

Rhea Perlman vuonna 1988.
Rhea Perlman (s. 31. maaliskuuta 1948) on yhdysvaltalainen näyttelijä. Hän esiintyi vuosina 1982–1993 Carla Tortellin osassa tilannekomediassa Terveydeksi ja sai tästä roolistaan muun muassa neljä Emmy-palkintoa. Hän on esiintynyt myös elokuvissa, kuten Matildan äidin roolissa lastenelokuvassa Matilda ja lasten kapina (1996) ja Ruth Handlerin haamun roolissa fantasiaelokuvassa Barbie (2023).
Perlman oli naimisissa näyttelijä Danny DeViton kanssa vuosina 1982–2016. Parilla on kolme lasta.
Aiheesta muualla

Kuvia tai muita tiedostoja aiheesta Rhea Perlman Wikimedia Commonsissa
Rhea Perlman Internet Movie Databasessa. (englanniksi)
Rhea Perlman Elonetissä.
Rumi Utsugi

| 0 | 1 | 2 |
| --- | --- | --- |

Henkilötiedot
Koko nimi: Rumi Utsugi
Syntymäaika: 5. joulukuuta 1988 (ikä 35)
Syntymäpaikka: Kawasaki, Japani
Kansalaisuus: Japani
Pelipaikka: Keskikenttäpelaaja
Pituus: 168 cm
Seura
Seura: Reign FC
Seurat
| Vuodet | Seura | O (M) |
| 2004–2010 2010–2016 2016– | Nippon TV Beleza Montpellier HSC Reign FC | 76 (7) 111 (20) 43 (2) |
Maajoukkue
| 2005– | Japani | 113 (6) |
 Seurajoukkueuran tilastot kattavat vain kansalliset sarjat.
Rumi Utsugi (s. 5. joulukuuta 1988) on japanilainen jalkapalloilija, joka edustaa sarjatasolla yhdysvaltalaista Reign FC:tä. Aiemmin hän pelasi Ranskassa Montpellier HSC:n joukkueessa. Hän on pelipaikaltaan keskikenttäpelaaja.
Utsugi on pelannut Japanin naisten maajoukkueessa 113 maaottelua toukokuusta 2005 alkaen ja tehnyt niissä kuusi maalia. Hän kuului vuoden 2007 MM-kilpailuissa Japanin vakiokokoonpanoon mutta pääsi vuoden 2008 olympialaisissa kentälle vain pronssiottelun viimeisiksi minuuteiksi. Vuonna 2011 hän kuului maailmanmestaruuden voittaneeseen joukkueeseen mutta pelasi vain muutamia minuutteja kahdessa ottelussa. Vuoden 2015 MM-kilpailuissa hän saavutti hopeaa ja pelasi täydet minuutit kuudessa Japanin seitsemästä ottelusta. MM-kilpailuissa 2019 hän kuului joukkueeseen mutta ei päässyt pelaamaan.
Rheasilvia

Rheasilvia Dawn-luotaimen kuvassa
Vestan eteläosan topografiakartta, jossa Rheasilvia ja Veneneia näkyvät selvästi. Valkoinen ja puinainen ovat korkeimpia, vihreä ja sininen matalampia alueita.
Rheasilvia on valtava törmäyskraatteri protoplaneetta-asteroidi Vestan pinnalla. Se on Vestan suurin kraatteri ja lähes yhtä leveä kuin Vesta itse. Kraatteri on geologisessa mielessä suhteellisen nuori, sillä se syntyi noin miljardi vuotta sitten. Vestan Divalia Fossae-repeämälaaksot ovat todennäköisesti syntyneet kraatterin muodostaneen törmäyksen voimasta. Lisäksi monet pienet V-tyypin asteroidit, sekä howardiitti-meteoriitit ovat todennäköisesti Rheasilvian muodostuessa Vestasta irronnutta ainesta. Kraatteri on nimetty Vestan neitsyt Rhea Silvian mukaan.
Ominaisuudet

Rheasilvia sijaitsee Vestan eteläisellä pallonpuoliskolla. Kraatterin keskus sijaitsee kohdassa 301° läntistä pituutta, 75° eteläistä leveyttä, noin 15° Vestan etelänavalta. Rheasilvia dominoi Vestan eteläosia. Sen leveys on noin 500 km ja syvyys noin 19 km. Tämä on erittäin paljon verrattuna Vestaan itseensä, jonka keskimääräinen läpimitta on noin 525 km. Kraatterin keskushuippu on noin 180 km leveä ja lähes kolme kertaa Mount Everestiä korkeampi. Se kohoaa 22 km ympäröivää maastoa korkeammalle ja on Aurinkokunnan toiseksi korkein vuori, ainoastaan Mars-planeetalla sijaitseva Olympus Mons on korkeampi. Rheasilvia peitti muodostuessaan osittain alleen vanhemman jättiläiskraatterin, Veneneian. Rheasilvia osottautui hieman suuremmaksi, kuin aikaisemmista Hubble-avaruusteleskoopin mittauksista arveltiin.
Roope Karisto

Roope Karisto (s. 16. kesäkuuta 1990) on suomalainen näyttelijä.
Parhaiten hänet tunnetaan elokuvista Minä ja Morrison ja Tummien perhosten koti.
Filmografia > Elokuvat

Minä ja Morrison (2001)
Tummien perhosten koti (2008)
Toinen jalka haudasta (2009)
Veijarit (2010)
Sisko tahtoisin jäädä (2010)
Tom of Finland (2017)
Filmografia > Tv-sarjat

Kylmäverisesti sinun (2002)
Nollatoleranssi  (2004)
Tää ei jää tähän (2006)
Pelkkää lihaa (2007)
Vastaparit (2010)
Virta (2010)
Maailmanparantaja (2011)
Tappajan näköinen mies (2011)
Mustat lesket (2014)
Presidentti (2017)
Rumigny

Rumigny voi tarkoittaa seuraavia:
Maantiede

Rumigny, kunta Ardennesin departementissa Ranskassa
Rumigny, kunta Sommen departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rumigny”, voi hakea sivunnimihaulla, laajalla sivunnimihaulla tai tekstihaulla.
Robin Hood (televisiosarja)

| Robin Hood |
| --- | --- |

Tyyli:  draama, seikkailu
Kestoaika:  45 min
Luoja(t):  Dominic Minghella ja Foz Allan, perustuu perinteisiin legendoihin
Pääosissa:  Jonas Armstrong Lucy Griffiths Keith Allen Richard Armitage Gordon Kennedy Sam Troughton Harry Lloyd Joe Armstrong William Beck Anjali Jay
Alkuperämaa:   Yhdistynyt kuningaskunta
Alkuperäiskieli:  englanti
Verkko:   BBC One  BBC HD  Yle TV2
Esitetty:  7. lokakuuta 2006 – 27. kesäkuuta 2009
Tuotantokausia:  3
Jaksoja:  39
Aiheesta muualla
IMDb 
Robin Hood on Tiger Aspect Productions -tuotantoyhtiön televisiosarja BBC One -kanavalle. Robin Hoodin perinteisiin legendoihin perustuva sarja sai ensiesityksensä 7. lokakuuta 2006. Se kesti yhteensä kolmen tuotantokauden verran ja sisältää 39 jaksoa. Sarjan viimeinen jakso esitettiin 27. kesäkuuta 2009.
Päänäyttelijät

| 0 | 1 | 2 |
| --- | --- | --- |
|  Jonas Armstrong  | … |  Robin Hood   |
|  Lucy Griffiths  | … |  Marian   |
|  Keith Allen  | … |  Vaisey, Sheriff of Nottingham (Nottinghamin seriffi)   |
|  Richard Armitage  | … |  Guy of Gisborne   |
|  Sam Troughton  | … |  Much   |
|  Gordon Kennedy  | … |  Little John (Pikku John)   |
|  Harry Lloyd  | … |  Will Scarlet   |
|  Joe Armstrong  | … |  Allan-a-Dale   |
|  William Beck  | … |     |
|  Michael Elwyn  | … |  Edward (Marianin isä ja Nottinghamin entinen seriffi)   |
|  Anjali Jay  | … |     |
Aiheesta muualla

Tuotantoyhtiön virallinen sivusto (englanniksi)
BBC:n virallinen sivusto (englanniksi)
Ylen virallinen sivusto (Arkistoitu – Internet Archive)